**Konkursa “Esi inovatīvs!” nolikums**

1. **Organizatori**
	1. Rīgas 34.vidusskola rīko Rīgas atklāto konferenci - konkursu sākumskolas izglītojamajiem “*Esi inovatīvs!*” turpmāk – Konkurss.
	2. Konkursa organizatori ir tiesīgi mainīt nolikumu jebkurā laikā un vietā pēc saviem ieskatiem, par to informējot dalībniekus.
2. **Konkursa mērķis un uzdevumi**
	1. Konkursa mērķis: veicināt skolēnu iesaisti pētnieciskajā darbībā, kas paaugstina interesi dabaszinātnes un vides jomās, kā arī skolēnu karjeras izvēli tajās.
	2. Konkursa uzdevumi:
		1. rosināt skolēnu interesi par dabaszinātnēm un tehnoloģijām;
		2. pilnveidot un padziļināt pētnieciskās darbības, dabaszinātņu procesu modelēšanas un radošo prasmju attīstīšanu;
		3. dot iespēju skolēniem iegūt pieredzi pētnieciskajā darbībā, rīkoties jaunās situācijās, radīt produktu, izmantojot inženiertehnisko domāšanu, un demonstrēt prasmi prezentēt savu darbu.
3. **Konkursa norises vieta un laiks**
	1. Konkurss notiek **2025.gada 26. aprīlī**.
	2. Konkurss notiek Rīgas 34.vidusskolā, Kandavas ielā 4, Rīgā, tā sākums ir **plkst. 10:00.**
	3. Pirms konkursa tiks precizēts katra dalībnieka uzstāšanās laiks, kas tiks nosūtīts dalībniekiem uz e-pastu.
	4. Konkursa nolikums un informācija par Konkursu tiek publicēta interneta vietnēs [www.34vs.lv](http://www.34vs.lv), [www.izglitiba.riga.lv](http://www.izglitiba.riga.lv).
4. **Konkursa dalībnieki, pieteikšanās un dalības nosacījumi**
	1. Konkursā piedalās Rīgas vispārējās, interešu un speciālās izglītības iestāžu izglītojamie turpmāk – Dalībnieki šādās vecuma grupās:

**4.1.1**. 1.-3. klašu izglītojamie;

**4.1.2**. 4.-6. klašu izglītojamie.

* 1. Dalībnieks Konkursā drīkst piedalīties pārstāvot/prezentējot tikai vienu darbu.
	2. Lai pieteiktos Konkursam, skolotājs līdz **2025. gada 1. aprīlim** aizpilda pieteikuma veidlapu *(1.pielikums)* un iesniedz to elektroniski, sūtot uz e-pastu *kkostrjukova@edu.riga.lv* *.*
	3. Piesakoties konkursā iesniedzamas šādas ziņas: dalībnieka vārds, uzvārds, e-pasts, pārstāvēta izglītības iestāde un klase, skolotāja/konsultanta vārds, uzvārds un e-pasts
	4. Konkursa organizatori **līdz 2025. gada 10. aprīlim** uz anketā norādīto e-pasta adresi izsuta pieteikuma apstiprinājumu un konkursa darba kārtību.
	5. Konkursā piedalās dalībnieki, kuri veikuši praktiskus pētījumus vai eksperimentus dabaszinātņu vai vides jomā.
	6. Darbs var būt individuāls vai pāru kopdarbs.
	7. Konkurss norisinās zinātniskas konferences veidā, kurā tā dalībnieki prezentē, iepazīstina klātesošos ar savu pētījumu vai eksperimentu, un atbild uz žūrijas un klātesošo jautājumiem. Uzstāšanās laiks līdz 5 (piecām) minūtēm, neskaitot atbildes uz jautājumiem.
	8. Skolotājs vai pavadošā persona ir atbildīga, lai eksperimenta, pētījuma laikā tiktu ievērotas drošas darba metodes, kas ir nekaitīgas videi, dzīvniekiem un citiem dalībniekiem.
	9. Jautājumu un neskaidrību gadījumā par pieteikšanos un konkursu sūtīt ziņu uz e-pastu *kkostrjukova@edu.riga.lv* *.*
1. **Vērtēšana**
	1. Konkursa Dalībnieku sniegumu vērtē Organizatoru izveidota un apstiprināta žūrija.
	2. Konkursa eksperimenti/pētījumi tiek vērtēti pēc sekojošiem kritērijiem:
		1. Veiktais eksperiments/ pētījums, tā izpildījums, zinātniskums un novitāte.
		2. Veiktā eksperimenta/pētījuma un tā rezultātu izpratne, notikušā skaidrojums.
		3. Personīgais ieguldījums eksperimenta/pētījuma veikšanā, interese par eksperimentu/pētījumu.
		4. Pētījuma prezentācijas struktūra, vizuāli tehniskais noformējums un radošums, uzstāšanās un publiskā runa.
		5. Argumentētas atbildes uz jautājumiem par veikto eksperimentu/pētījumu, tā norisi un nozīmi, izmantojot iegūtos datus, zinātnisko un personisko pieredzi, atziņas.
2. **Konkursa laureātu apbalvošana**
	1. Katrā grupā trīs labāko darbu autori saņem Organizatora diplomus un balvas par uzvaru konkursā.
	2. Katrā grupā viena darba autors/autori saņem Organizatora atzinības un balvas par veiksmīgu piedalīšanos konkursā.
	3. Apbalvoti tiek tikai dalībnieki, kuri ieradušies un klātienē prezentējuši savu darbu.
	4. Konkursa laureātu paziņošana notiek **2025.gada 26. aprīlī uzreiz pēc Konkursa noslēguma** Rīgas 34.vidusskolā, Kandavas ielā 4, Rīgā.
	5. Informācija par Konkursa rezultātiem tiks publicēta interneta vietnēs <https://www.34vsk.lv/> [www.kimijas-sk.lv/](http://www.kimijas-sk.lv/) .
3. **Personas datu izmantošana**
	1. Konkursa dalībnieku personas dati tiek ievākti un apstrādāti ar mērķi nodrošināt Konkursa norisi atbilstoši Konkursa nolikuma noteikumiem un sazināties ar Konkursa dalībniekiem Konkursa ietvaros.
	2. Piedaloties Konkursā, dalībnieks piekrīt, ka pasākumā uzņemtie foto un video kopā ar Konkursa laureātu sarakstu var tikt izmantoti publicitātes nolūkos Konkursa organizatoru mājas lapā un sociālajos tīklos (Facebook, Twitter, Instagram, YouTube u.c.). Ja kāds dalībnieks nepiekrīt foto publicēšanai, par to iepriekš jāziņo organizatoriem.
	3. Piesakoties konkursam, dalībnieki piekrīt, ka viņu sniegtie personas dati tiek apstrādāti ar mērķi nodrošināt konkursa organizēšanu.
	4. Konkursa organizatori apliecina, ka saņemtie personas dati netiks nodoti trešajam pusēm un tiks apstrādāti saskaņā ar piemērojamo normatīvo aktu prasībām.
	5. Iesūtot pieteikumu, dalībnieks piekrīt, ka pasākumā uzņemtie foto kopā ar konkursa laureātu sarakstu var tikt publicēti plašsaziņas līdzekļos, tai skaitā, bet ne tikai mājas lapās <https://www.34vsk.lv/> <https://izglitiba.riga.lv/> .
	6. Savu piekrišanu personas datu apstrādei un līdz ar to savu dalību šajā konkursā dalībnieks var atsaukt jebkurā brīdī, rakstot uz *kkostrjukova@edu.riga.lv*.
	7. Pavadošais skolotājs ir atbildīgs par konkursa dalībnieku nokļūšanu uz un no konkursa un dalību konkursā, sabiedrībā pieņemto uzvedības normas ievērošanu, kā arī drošības un veselības saglabāšanu ceļā uz un no konkursa un konkursa laikā.

*1.pielikums*

**Konkursa “Esi inovatīvs!” pieteikuma veidlapa**

|  |  |
| --- | --- |
| Dalībnieka vārds, uzvārds |  |
| Pārstāvēta izglītības iestāde, klase |  |
| Izstrādāta darba tēma |  |
| Dalībnieka skolotāja/konsultanta vārds, uzvārds |  |
| Skolotāja/konsultanta e-pasts un tālr.nr |  |